Oddatjørndammen

Oddatjørndammen er en steinfyllingsdemning med tetningskjerne av morenemasse som (sammen med 13 andre dammer) demmer opp den kunstige innsjøen Blåsjø. Den er konstruert som en konvensjonell steinfyllingsdam, med grovere materiale jo lenger ut fra kjernen man kommer. Utfor den tettpakkede morenekjernen er det gruslag i ulike grovheter, og så stein. Ytterst er den plastret med store steiner som er lagt på stein for stein. Dammen ble bygd som en del av Ulla-Førre-utbyggingen for å demme opp Ulladalsåna, og er med sine 142 meter den høyeste fyllingsdammen i Norgesnl.no: dam - demning. Damkronen er 446 meter lang, største tverrsnitt i bunn er ca 400 meter, og fyllingsvolumet er på 5,75 millioner m³.

Nedenfor dammen lå brakkeleiren Øvre Moen, som huset opp mot 400 arbeidere. Vanntunnelen til Saurdal kraftverk går fra Blåsjø ved OddatjørndammenStatkraft: Kart over reguleringsområde .

 Referanser 

Kategori:Demninger i Norge
Kategori:Byggverk i Suldal
Kategori:Suldals geografi
Kategori:Ullavassdraget